മാർക്കോ ബല്ലോക്കിയോ

ഇറ്റാലിയൻ ചലച്ചിത്ര സംവിധായകനും തിരക്കഥാകൃത്തും നടനുമാണ് മാർക്കോ ബല്ലോക്കിയോ(ജനനം : 9 നവംബർ 1939). ഇറ്റലിയുടെ സാമൂഹിക സാംസ്‌കാരിക അന്തരീക്ഷം  പ്രതിഫലിപ്പിക്കുന്നവയാണ് ബലോക്കിയോയുടെ ചിത്രങ്ങളെല്ലാം . 42ചിത്രങ്ങൾ സംവിധാനം ചെയ്ത അദ്ദേഹത്തിന് നിരവധി പുരസ്‌കാരങ്ങളും ലഭിച്ചിട്ടുണ്ട്.

ജീവിതരേഖ
ഇറ്റലിയിലെ ബോബിയോസിൽ 1939 ൽ ജനിച്ച മാർക്കോ ബല്ലോക്കിയോ പ്രാഥമിക വിദ്യാഭ്യാസത്തിനു ശേഷം ചലച്ചിത്ര പഠനം തുടങ്ങി. 'അബ്ബാസോ ലോസിയോ' (1961) എന്ന ചിത്രം സംവിധാനം ചെയ്തുകൊണ്ടാണ്  സിനിമാലോകത്ത് എത്തിയത്. 1965 ൽ പുറത്തിറങ്ങിയ  'ഫിസ്റ്റ്സ് ഇൻ ദി പോക്കറ്റ്'' എന്ന വിഖ്യാത ചിത്രം അദ്ദേഹത്തിന് ലോകശ്രദ്ധ നേടിക്കൊടുത്തു. ലൊക്കാർനോ ഇന്റർനാഷണൽ ഫിലിം ഫെസ്റ്റിവലിൽ സിൽവർ സെയിൽ അവാർഡ് ലഭിച്ചു. കുടുംബത്തിൽ നിന്നുള്ള സാമ്പത്തിക സഹായത്തോടെയാണ് ഈ സിനിമ നിർമ്മിച്ചത്.
രാഷ്ട്രീയം
കമ്മ്യൂണിസ്റ്റ് തത്ത്വങ്ങളിൽ ആകൃഷ്ടനായി  ഇറ്റലിയിലെ കമ്മ്യൂണിസ്റ്റ് പ്രസ്ഥാനത്തിലേക്ക് വന്നശേഷമുള്ള ചിത്രങ്ങളിലെല്ലാം രാഷ്ട്രീയം പ്രധാന ഘടകമായിരുന്നു. പസോലിനിയുടെ അടുത്ത സുഹൃത്തായിരുന്ന അദ്ദേഹം ഇറ്റാലിയൻ കമ്മ്യൂണിസ്‌റ്റ് യൂണിയനിൽ അംഗമായിരുന്നു. നിരീശ്വര വാദിയാണ്. 2006 ൽ പാർലമെന്റ് തെരഞ്ഞെടുപ്പിൽ മത്സരിച്ചു.

ഫിലിമോഗ്രാഫി
'ഡെവിൾ ഇൻ ദി ഫ്‌ളഷ്'
 'ഡോർമന്റ് ബ്യൂട്ടി'
'ഫിസ്റ്റ്സ് ഇൻ ദി പോക്കറ്റ്'
'ഗുഡ്‌മോണിങ് നൈറ്റ്'
 'സോറൽ'
 'വിൻസിയർ'
 'ദി വെഡ്ഡിങ് ഡയറക്ടർ'
പുരസ്കാരങ്ങൾ
ലൊക്കാർനോ ഇന്റർനാഷണൽ ഫിലിം ഫെസ്റ്റിവലിൽ സിൽവർ സെയിൽ അവാർഡ് 
വെനീസ് അന്തർദേശീയ ചലച്ചിത്രമേളയിൽ സമഗ്ര സംഭാവനയ്ക്കുള്ള പുരസ്‌കാരം (2011)
തിരുവനന്തപുരം അന്തർദേശീയ ചലച്ചിത്രമേളയിൽ സമഗ്ര സംഭാവനയ്ക്കുള്ള പുരസ്‌കാരം (2014)
അവലംബം

പുറം കണ്ണികൾ

വർഗ്ഗം:ഇറ്റാലിയൻ ചലച്ചിത്രസംവിധായകർ
വർഗ്ഗം:1939-ൽ ജനിച്ചവർ
വർഗ്ഗം:നവംബർ 9-ന് ജനിച്ചവർ
വർഗ്ഗം:സമഗ്രസംഭാവനയ്ക്കുള്ള ഐ.എഫ്.എഫ്.കെ. പുരസ്‌കാരം നേടിയവർ